CELEX: 62015TN0208
Language: ro
Date: 2015-04-24 00:00:00
Title: Cauza T-208/15: Acțiune introdusă la 24 aprilie 2015 – Universiteit Antwerpen/REA

20150731053617062015/C 270/352082015TC27020150817RO01ROINFO_JUDICIAL20150424282811Cauza T-208/15: Acțiune introdusă la 24 aprilie 2015 – Universiteit Antwerpen/REA
 ---documentbreak--- C2702015RO2810120150424RO0035281281Acțiune introdusă la 24 aprilie 2015 – Universiteit Antwerpen/REA
   (Cauza T-208/15)2015/C 270/35Limba de procedură: engleza
      Părțile
   
   
      Reclamantă: Universiteit Antwerpen (Anvers, Belgia) (reprezentant: P. Teerlinck și P. de Bandt, lawyers)
   
      Pârâtă: Agenția Executivă pentru Cercetare (REA)
   
      Concluziile
   
   Reclamanta solicită Tribunalului:
   
            —
         
         
            declararea faptului că convenția de subvenție nr. 238214 „C7” (Cerebellar-Cortical Control: Cells, Circuits, Computation, and Clinic) și convenția de subvenție nr. „CEREBNET” (Timing and plasticity in the olivo-cerebellar system), încheiate în cadrul celui de al șaptelea program-cadru (FP7-PEOPLE-ITN-2008) de susținere a formării și dezvoltării profesionale a cercetătorilor și a rețelelor de formare inițială, nu pot fi interpretate în sensul că obligă beneficiarii să efectueze formarea cercetătorilor stagiari exclusiv în spațiile care le aparțin și, în consecință, confirmarea faptului că REA nu poate respinge ca neeligibilă partea din cheltuieli referitoare la formarea cercetătorilor stagiari pe baza acestei interpretări;
         
      
            —
         
         
            obligarea REA la plata cheltuielilor referitoare la formarea cercetătorilor stagiari, declarate de reclamantă în cadrul convențiilor de subvenție „C7” și „CEREBNET”, plus dobânzi cu începere de la data la care plata era datorată; și
         
      
            —
         
         
            obligarea REA la plata cheltuielilor de judecată.
         
      
      Motivele și principalele argumente
   
   În susținerea acțiunii, reclamanta invocă două motive.
   
            1.
         
         
            Primul motiv, întemeiat pe împrejurarea că REA își întemeiază poziția pe o interpretare eronată a convențiilor de subvenție „C7” și „CEREBNET”. Acest prim motiv cuprinde trei aspecte: limitarea posibilității de formare la spațiile beneficiarului ar fi contrară obiectivelor celui de al șaptelea program-cadru, programului „Persoane”, programului de lucru „Persoane” 2008 și Cartei europene a cercetătorului (primul aspect); se poate deduce din dispozițiile convențiilor de subvenție și din ghidul solicitantului că obligația beneficiarilor de a efectua formarea poate fi adusă la îndeplinire în afara spațiilor lor (al doilea aspect); nicio dispoziție din convențiile de subvenție și niciun alt instrument aplicabil nu prevede că formarea ar trebui efectuată exclusiv în spațiile beneficiarului (al treilea aspect).
         
      
            2.
         
         
            Al doilea motiv, întemeiat pe faptul că interpretarea REA încalcă principiul securității juridice și protecției încrederii legitime, precum și principiul proporționalității.